*És sokat suttogtak róla a sokaságban: némelyek azt mondták róla, hogy jó, mások viszont ezt mondták: „Nem az, sőt félrevezeti a népet.”* (Jn 7,12)

Az ünnepre sereglett tömeg nem csak kereste, hanem beszélt – bár suttogva – is róla. A Bibliaversből kitűnik, hogy mindenkinek volt is véleménye Jézusról. A leírtak alapján a vélemények szerint két fő csoport keletkezett: jó illetve nem jó. Persze ez nagyon „sarkos” kép, biztosan sokkal szélesebb volt a vélemények összessége. Egy biztos, aki érintésétől vagy szavától meggyógyult, megszabadult, az kitörölhetetlen tapasztalat alapján foglalt állást Mellette.

Az embereknek általában ma is van véleménye Jézusról. A legizgalmasabb kérdés azonban: mire alapul ez a vélemény? Személyes tapasztalatra, vagy mások által felállított elképzelt elméletekre? A Vele való találkozás ma is kitörölhetetlen élmény! Keresd Őt, legyen tapasztalaton alapuló véleményed Róla! *Vadon Gyula*